CELEX: C2005/132/03
Language: lt
Date: 2005-05-28 00:00:00
Title: 2005 m. kovo 17 d. Teisingumo Teismo sprendimas (trečioji kolegija), Byloje C-437/02 Europos Bendrijų Komisija prieš Suomijos Respubliką (Valstybės įsipareigojimų neįvykdymas — Žvejyba — Reglamentai (EEB) Nr. 370/92 ir Nr. 2847/93 — Išteklių išsaugojimas ir valdymas — Žvejybos veiklos monitoringas)

28.5.2005   
            
            
               LT
            
            
               Europos Sąjungos oficialusis leidinys
            
            
               C 132/2
            
         
      TEISINGUMO TEISMO SPRENDIMAS
   
   (trečioji kolegija)
   2005 m. kovo 17 d.
   Byloje C-437/02 Europos Bendrijų Komisija prieš Suomijos Respubliką
       (1)
   
   (Valstybės įsipareigojimų neįvykdymas - Žvejyba - Reglamentai (EEB) Nr. 370/92 ir Nr. 2847/93 - Išteklių išsaugojimas ir valdymas - Žvejybos veiklos monitoringas)
   (2005/C 132/03)
   Proceso kalba: suomių
   Byloje C-437/02 Europos Bendrijų Komisija, atstovaujama T. van Rijn ir M. Huttunen, prieš Suomijos Respubliką, atstovaujamą T. Pynnä ir E. Kourula, dėl 2002 m. gruodžio 3 d. pareikšto ieškinio dėl įsipareigojimų neįvykdymo pagal EB sutarties 226 straipsnį, Teisingumo Teismas (trečioji kolegija), kurį sudaro kolegijos pirmininkas A. Rosas, teisėjai S. Borg Barthet, A. La Pergola, J.-P. Puissochet (pranešėjas) ir A. Ó Caoimh; generalinis advokatas D. Ruiz-Jarabo Colomer, sekretorius R. Grass, 2005 m. kovo 17 d. priėmė sprendimą, kurio rezoliucinėje dalyje nurodyta:
   
               1)
            
            
               1995 m. ir 1996 m. žvejybos ciklų metu:
               
                           —
                        
                        
                           nepriimdama jai paskirtų žvejybos kvotų naudojimui reikalingų taisyklių ir nepradėdama tikrinimų ir kitos taikytinuose Bendrijos reglamentuose nustatytos kontrolės,
                        
                     
                           —
                        
                        
                           tinkamu laiku laikinai neuždrausdama žvejybos, kad būtų išvengta kvotų viršijimo, ir
                        
                     
                           —
                        
                        
                           nepradėdama administracinių ar baudžiamųjų procedūrų prieš laivų kapitonus, kurie pažeidė teisės aktus, susijusius su bendra žuvininkystės politika, arba prieš visus kitus asmenis, kurie atsakingi už tokio pažeidimo padarymą,
                        
                     Suomijos Respublika neįvykdė savo įsipareigojimų pagal 1992 m. gruodžio 20 d. Tarybos reglamento (EEB) Nr. 3760/92, nustatančio žvejybos ir akvakultūros sistemą Bendrijoje, 9 straipsnio 2 dalį ir pagal 1993 m. spalio 12 d. Tarybos reglamento (EEB) Nr. 2847/93, nustatančio bendros žuvininkystės politikos kontrolės sistemą, 2 straipsnį, 21 straipsnio 1 ir 2 dalis bei 31 straipsnį.
            
         
               2)
            
            
               Priteisti iš Suomijos Respublikos bylinėjimosi išlaidas.
            
         
      (1)  OL C 437, 2003 2 8.